Ministru kabineta noteikumu projekta „Liellopu, cūku, aitu, kazu un zirgu ciltsgrāmatas un krustojuma cūku ciltsreģistra kārtošanas noteikumi” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | No 2018.gada 7.novembra ir spēkā Dzīvnieku audzēšanas un ciltsdarba likums, kurā noteikts līdz 2019.gada 1.martam izdot Ministru kabineta noteikumus par liellopu, cūku, aitu, kazu un zirgu ciltsgrāmatas un krustojuma cūku ciltsreģistra kārtošanu.Zemkopības ministrija ir sagatavojusi Ministru kabineta noteikumu projektu “Liellopu, cūku, aitu, kazu un zirgu ciltsgrāmatas un krustojuma cūku ciltsreģistra kārtošanas noteikumi” (turpmāk – noteikumu projekts), lai nodrošinātu vienotas prasības liellopu, cūku, aitu, kazu un zirgu ierakstīšanai ciltsgrāmatā un ciltsreģistrā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 8.panta ceturtās daļas 1.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik liellopu, cūku, aitu, kazu un zirgu ciltsgrāmatas kārtošanu regulē Ministru kabineta 2014.gada 1.jūlija noteikumi Nr. 361 “Liellopu, cūku, aitu, kazu un zirgu ciltsgrāmatas kārtošanas noteikumi” (turpmāk – noteikumi Nr.361).No 2018.gada 1.novembra Latvijai ir jāpiemēro Eiropas Parlamenta un Padomes 2016. gada 8. jūnija Regula (ES) 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula") (turpmāk – regula 2016/1012). Regulas 2016/1012 piemērošanai ir sagatavots Dzīvnieku audzēšanas un ciltsdarba likums, kas stājās spēkā 2018.gada 7.novembrī. Atbilstoši Dzīvnieku audzēšanas un ciltsdarba likuma pārejas noteikumu 2.punktam noteikumi Nr.361 pēc 2019.gada 28.februāra zaudēs spēku.Zemkopības ministrija ir sagatavojusi noteikumu projektu, kas aizstās pašlaik spēkā esošos noteikumus Nr.361.Noteikumu projekts paredz, ka Lauksaimniecības datu centrs (turpmāk – datu centrs) nodrošina šķirnes lauksaimniecības dzīvnieku audzēšanas biedrības (turpmāk – biedrība) ciltsdarba speciālistam pieeju datu centra ciltsdarba, snieguma pārbaudes un pārraudzības datubāzei (turpmāk – datubāze) lauksaimniecības dzīvnieku ierakstīšanai ciltsgrāmatā. Pašlaik lauksaimniecības dzīvniekus ciltsgrāmatā datu centra datubāzē var ierakstīt piena un gaļas liellopu, kā arī aitkopības nozarēs strādājošās biedrības, tāpēc šo datu centrs nozaru biedrību ciltsdarba speciālistiem nodrošina pieeju datubāzei. Pārējo biedrību ciltsdarba speciālistiem datu centrs pieeju datubāzei lauksaimniecības dzīvnieku ierakstīšanai ciltsgrāmatā nodrošinās pēc datubāzes pilnveidošanas. Cūkkopības nozarē strādājošo biedrību un krustojuma cūku audzētāju organizāciju (turpmāk – organizācija) speciālistiem datu centrs pieeju datubāzei nenodrošinās, jo šīs organizācijas pašas kārto un uztur ciltsdarba, snieguma pārbaudes un pārraudzības informācijas datubāzi.Noteikumu projekts nosaka, ka biedrība un organizācija arhīvā pastāvīgi glabā datus par ciltsgrāmatā ierakstītajiem un ciltsreģistrā reģistrētajiem lauksaimniecības dzīvniekiem. Tomēr biedrībām daļa datu par lauksaimniecības dzīvniekiem var būt arī datu centra datubāzē, un šajā gadījumā šie dati biedrībai savā arhīvā nav jāuzglabā. Ja biedrība vai organizācija izbeidz darbību attiecīgās sugas lauksaimniecības dzīvnieku ciltsdarba jomā (pēc biedru lēmuma vai datu centra lēmuma), ir svarīgi, lai dati par ciltsgrāmatā ierakstītajiem vai ciltsreģistrā reģistrētajiem lauksaimniecības dzīvniekiem netiktu pazaudēti. Tādēļ noteikumu projektā paredzēts, ka dati tiek nodoti uzglabāšanā datu centram. Datu centrs savukārt nodrošina, ka šie dati ir pieejami biedrībai vai organizācijai, kura vēlas turpināt darbu attiecīgās sugas lauksamniecības dzīvnieku ciltsdarba jomā un kurai tādējādi šie dati var būt nepieciešami.Kritēriji lauksaimniecības dzīvnieku ierakstīšanai ciltsgrāmatā un reģistrēšanai ciltsreģistrā noteikti regulā 2016/1012. Attiecībā uz atjaunojamo šķirņu un apdraudēto šķirņu lauksaimniecības dzīvniekiem Latvija ir izmantojusi ES dalībvalsts rīcības brīvību atļaut lauksaimniecības dzīvniekus ierakstīt ciltsgrāmatas pamatdaļā ar atvieglotām prasībām. Tas nepieciešams tādēļ, ka minēto šķirņu tīršķirnes lauksaimniecības dzīvnieku skaits ir ļoti mazs un šķirnes saglabāšanā ir jāiesaista visi lauksaimniecības dzīvnieki, kurus biedrības uzskata par atbilstošiem šķirnei. Lai ierakstītu lauksaimniecības dzīvnieku ciltsgrāmatā vai reģistrētu ciltsreģistrā, tā īpašnieks iesniedz biedrībā vai organizācijā iesniegumu. Taču var būt arī situācijas, kad iesniegums nav nepieciešams. Daļai biedrību un organizāciju ar ganāmpulka īpašniekiem ir noslēgti līgumi (vienošanās), kuros ir noteikti arī ciltsgrāmatas kārtošanas jautājumi. Ja minētajos līgumos ir noteikts, ka biedrība un organizācija pati seko līdzi ganāmpulka dzīvnieku izmaiņām un atbilstošos dzīvniekus ieraksta ciltsgrāmatā vai reģistrē ciltsreģistrā, tad nav vajadzīgs biedrībā vai organizācijā papildus iesniegt arī iesniegumu.Ja nepieciešams, tad biedrības vai organizācijas speciālisti, kārtojot ciltsgrāmatu, var pieprasīt no ganāmpulka īpašnieka papildinformāciju par lauksaimniecības dzīvniekiem, piemēram, lauksaimniecības dzīvnieka eksterjera vērtēšanas rezultātus vai citus datus. Biedrība vai organizācija ieraksta dzīvnieku ciltsgrāmatā vai reģistrē ciltsreģistrā mēneša laikā pēc iesnieguma un papildinformācijas saņemšanas no ganāmpulka īpašnieka. Ja biedrībai vai organizācijai ir līgums ar ganāmpulka īpašnieku par lauksaimniecības dzīvnieku ierakstīšanu ciltsgrāmatā, tad biedrība vai organizācija lauksaimniecības dzīvniekus ieraksta ciltsgrāmatā vai reģistrē cilstreģistrā atbilstoši līgumā noteiktajiem termiņiem. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un datu centrs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimniecības dzīvnieku īpašnieki un turētāji, kas vēlas ierakstīt liellopus, cūkas, aitas, kazas un zirgus ciltsgrāmatā un reģistrēt krustojuma cūkas ciltsreģistrā. Precīzs personu skaits nav zināms, jo šāda informācija netiek apkopota.10 šķirnes lauksaimniecības dzīvnieku audzētāju biedrības, kas darbojas liellopu, cūku, aitu, kazu un zirgu ciltsdarba jomā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada papildu administratīvo slogu šķirnes lauksaimniecības dzīvnieku audzētāju biedrībām, krustojuma cūku audzētāju organizācijām un lauksaimniecības dzīvnieku īpašniekiem un turētājiem.Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. Noteikumu projekts rada pozitīvu ietekmi uz Nacionālā attīstības plāna rādītājiem, jo veicina kvalitatīvu lauksaimniecības dzīvnieku audzēšanu izmantošanai Latvijā un eksportam.  |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts aizstās pašlaik spēkā esošos noteikumus Nr.361. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 2016/1012 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 2016/1012 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2016/1012 15., 16.un 17.pants | Noteikumu projekta 6.punkts | Pārņemts pilnībā. | Neparedz stingrākas prasības. |
| Regulas 2016/1012 18.pants | Noteikumu projekta 7.punkts | Pārņemts pilnībā. | Neparedz stingrākas prasības. |
| Regulas 2016/1012 19.panta 1.punkts un 3.punkts | Noteikumu projekta 8.1.apakšpunkts | Pārņemts pilnībā. | Neparedz stingrākas prasības. |
| Regulas 2016/1012 19.panta 2.punkts un 3.punkts | Noteikumu projekta 8.2.apakšpunkts | Pārņemts pilnībā. | Neparedz stingrākas prasības.Ir izmantota ES dalībvalstij paredzētā rīcības brīvība, un Latvija ar šo noteikumu projektu atļauj biedrībām piemērot atvieglotas prasības to dzīvnieku ierakstīšanai ciltsgrāmatā, kurus izmanto šķirnes atjaunošanai. Ja šķirni ir nepieciešams atjaunot, tas nozīmē, ka ir ļoti mazs šīs šķirnes dzīvnieku skaits un šķirnes atjaunošanā ir jāiesaista arī tādi dzīvnieki, kas atbilst šķirnes raksturojumam, bet tiem nav atbilstoša izcelsme vai izcelsme nav zināma. |
| Regulas 2016/1012 20.panta 1.punkts | Noteikumu projekta 9.punkts | Pārņemts pilnībā. | Neparedz stingrākas prasības. |
| Regulas 2016/1012 20.panta 2.punkts  | Noteikumu projekta 8.3.apakšpunkts | Pārņemts pilnībā. | Neparedz stingrākas prasības. |
| Regulas 2016/1012 II pielikuma 1.daļas I nodaļa | Noteikumu projekta 7.punkts | Pārņemts pilnībā. | Neparedz stingrākas prasības. |
| Regulas 2016/1012 II pielikuma 1.daļas II nodaļa | Noteikumu projekta 9.punkts | Pārņemts pilnībā. | Neparedz stingrākas prasības. |
| Regulas 2016/1012 II pielikuma 1.daļas III nodaļas 1.punkts | Noteikumu projekta 7.punkts | Pārņemts pilnībā. | Neparedz stingrākas prasības. |
| Regulas 2016/1012 II pielikuma 1.daļas III nodaļas 2.punkts | Noteikumu projekta 8.3.apakšpunkts | Pārņemts pilnībā. | Neparedz stingrākas prasības.Ir izmantota ES dalībvalstij paredzētā rīcības brīvība, un Latvija ar šo noteikumu projektu atļauj biedrībām piemērot atvieglotas prasības to dzīvnieku ierakstīšanu ciltsgrāmatā, kuri pieder pie apdraudētas šķirnes.Ja šķirne ir apdraudēta, tas nozīmē, ka ir ļoti mazs šīs šķirnes dzīvnieku skaits un šķirnes saglabāšanā ir jāiesaista arī tādi dzīvnieki, kas atbilst šķirnes raksturojumam, bet tiem nav atbilstoša izcelsme vai izcelsme nav zināma. |
| Regulas 2016/1012 II pielikuma 2.daļa | Noteikumu projekta 10.punkts | Noteikumu projekta 7.punkts | Noteikumu projekta 7.punkts |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sanāksme (22.11.2018.) ar šķirnes lauksaimniecības dzīvnieku audzētāju biedrību dalību, noteikumu projekta elektroniska saskaņošana ar minētajām biedrībām, Lauksaimnieku organizāciju sadarbības padomi un Zemnieku saeimu. Informāciju par noteikumu projektu plānots ievietot tīmekļa vietnē www.zm.gov.lv |
| 2. | Sabiedrības līdzdalība projekta izstrādē | Rīkota sanāksme ar šķirnes lauksaimniecības dzīvnieku audzētāju biedrību dalību, kā arī noteikumu projekts elektroniski saskaņots ar minētajām biedrībām, Lauksaimnieku organizāciju sadarbības padomi un Zemnieku saeimu. |
| 3. | Sabiedrības līdzdalības rezultāti | Šķirnes lauksaimniecības dzīvnieku audzētāju biedrības, Lauksaimnieku organizāciju sadarbības padome un Zemnieku saeima atbalsta noteikumu projekta tālāku virzību. Izteiktie iebildumi un priekšlikumi ir izvērtēti un ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas, un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs Jānis Dūklavs

Ozoliņa 67027422

Ligija.Ozolina@zm.gov.lv